als_Latn dik_Latn sag_Latn
Divorcohet pas 16 vitesh dëshpërimi. Babai u lutet fëmijëve të kujdesen për nënën e tyre: Mos e humbisni besimin!
Një histori tepër emocionuese është rrëfyer në puntatën e sotme të “Ka një mesazh për ty”. Jorgo ka ardhur nga Greqia dhe ka rrëfyer historinë e njohjes me ish-bashkëshorten e tij, me të cilën ka dy fëmijë, Marjanën 17 vjeç dhe Marion 12 vjeç. Pas 16 vitesh martesë, Jorgo vendos të divorcohet. Çifti u martua me shkuesi në vitin 1998 dhe konfliktet në çift nisën që në muajt e parë të martesës për shkak të mospërputhjes së karaktereve.
“Më vjen turp që ta them këtë gjë, por ka ardhur momenti që ish-bashkëshortja ime ka arritur në atë pikë sa dhe i ka mbyllur fëmijët brenda për të mos dalë për të luajtur. Ajo nxirrte pretekstin se do bëhej pis fëmija, do ftohej. Nuk kishte moment që ne të mos konfliktoheshim për fëmijët, me ish-bashkëshorten, ajo nuk i linte të shkonin as në det. Gjithnjë fëmijët kanë pasur një farë zilie për fëmijët e tjerë”, – shprehet Jorgo.
Disa vite pas lindjes së vajzës ish-bashkëshortja e Jorgos bëri një ndërhyrje dhe mjekët i thanë se rrezikonin të mos bënin fëmijë. Megjithatë, ata arritën të bëheshin prindër të një djali, i cili mendonin se do t’i sillte më shumë qetësi jetës së tyre familjare. Kjo nuk ndodhi dhe në vitin 2009, Jorgo u largua nga shtëpia. Ai tregoi se ka komunikuar shpesh me fëmijët në telefon, ndërsa me ish-bashkëshorten vetëm një herë.
“Një ditë më doli djali përpara dhe në fytyrën e tij unë pashë një trishtim, një mosbesim, një lodhje, një mërzitje. U ktheva edhe njëherë në familje, por nuk mundesha më. I isha betuar vetes se nuk do të largohesha, por nuk mund të rrija. I kërkoj falje atij djali që nuk mund ta realizoja dot atë familjen e lumtur. Konfliktet po vazhdonin, nuk dija si të veproja. I kërkova ish-bashkëshortes të takonim një psikologe, e cila më paraqiti dy zgjidhje: ta pranoja atë ashtu si ishte ose të ndahesha. Nuk u ndava në atë kohë pasi fëmijët ishin të vegjël, ndaj vendosa t’i jepja fund kur djali im të rritej mjaftueshëm”.
Jorgo tregon se edhe ai donte që fëmijët të rrinin me të ëmën pasi ende ishin të vegjël, pasi nuk donte që nëna e tyre të ndihej e vetmuar. Mirëpo ndarja e prindërve ndikoi shumë edhe te dy fëmijët. Në rubrikën “Ka një mesazh për ty”, Jorgo u ka kërkuar fëmijëve të tij që të përpiqen të jenë të lumtur. Ai i ka kërkuar vajzës të rregullojë notat e saj në shkollë, ndërsa djalit që të fillojë të hajë shëndetshëm pasi e ka lënë pas dore ushqimin.
“Ti këto kohët e fundit në një farë mënyre e ke lënë ushqimin bir. Më ka dhënë forcë Zoti që t’ia dalim të keqen babi. Marjana, do t’ju jap vetëm një këshillë: mamanë dhe vetëm mamanë. Mos e humbisni besimin tek asnjëri prej nesh”,- ka përfunduar mes lotësh Jorgo./Blitz.al/
als_Latn als_Latn als_Latn als_Latn als_Latn als_Latn als_Latn